EELNÕU

08.10.2025

VABARIIGI VALITSUS

MÄÄRUS

**Vabariigi Valitsuse määruste muutmine seoses**

**perekonnaseisutoimingute seaduse,**

**rahvastikuregistri seaduse ja riigilõivuseaduse**

**muutmise seadusega**

Määrus kehtestatakse rahvastikuregistri seaduse § 20 lõike 3, § 29 lõike 3 ning § 82 lõigete 2 ja 3 alusel.

**§ 1. Vabariigi Valitsuse 20. detsembri 2018. aasta määruse nr 128 „Elukoha aadresse edastavate ning lisa-aadresse ja kontaktandmeid rahvastikuregistrisse kandvate avalikku ülesannet täitvate asutuste ja isikute ning isiku viibimiskoha aadressi andmeandjate loetelu ning elukoha aadressi edastamise, lisa-aadressi ja kontaktandmete rahvastikuregistrisse kandmise ja isiku viibimiskoha andmete esitamise kord“ muutmine**

Vabariigi Valitsuse 20. detsembri 2018. aasta määruses nr 128 „Elukoha aadresse edastavate ning lisa-aadresse ja kontaktandmeid rahvastikuregistrisse kandvate avalikku ülesannet täitvate asutuste ja isikute ning isiku viibimiskoha aadressi andmeandjate loetelu ning elukoha aadressi edastamise, lisa-aadressi ja kontaktandmete rahvastikuregistrisse kandmise ja isiku viibimiskoha andmete esitamise kord“ tehakse järgmised muudatused:

**1)** määruse pealkiri sõnastatakse järgmiselt:

**„Lisa-aadresse ja kontaktandmeid rahvastikuregistrisse kandvate avalikku ülesannet täitvate asutuste ja isikute ning isiku viibimiskoha aadressi andmeandjate loetelu ning lisa-aadressi ja kontaktandmete rahvastikuregistrisse kandmise ja isiku viibimiskoha andmete esitamise kord“**;

**2)** preambulist jäetakse välja tekstiosa „§ 82 lõigete 3 ja 4,“;

**3)** paragrahvi 1 punktid 1 ja 2 tunnistatakse kehtetuks;

**4)** määruse 2. peatükk tunnistatakse kehtetuks;

**5)** paragrahvi 9 lõike 1 punkt 3 sõnastatakse järgmiselt:

„3) Riigi Tugiteenuste Keskus rahvastikuregistri seaduse § 96 lõike 1 punktides 5 ja 7 sätestatud juhul;“;

**6)** paragrahvi 9 lõike 1 punktist 5 jäetakse välja sõnad „Riigi Tugiteenuste Keskus ning“:

**7)** paragrahvi 9 lõike 1 punkt 7 tunnistatakse kehtetuks.

**§ 2. Vabariigi Valitsuse 20. detsembri 2018. aasta määruse nr 129 „Rahvastikuregistri ülesehitus, turvaklass, täpne andmekoosseis ja andmeandjate üleantavate andmete loetelu“ muutmine**

Vabariigi Valitsuse 20. detsembri 2018. aasta määruses nr 129 „Rahvastikuregistri ülesehitus, turvaklass, täpne andmekoosseis ja andmeandjate üleantavate andmete loetelu“ tehakse järgmised muudatused:

**1)** paragrahvi 6 tekst loetakse lõikeks 1 ja paragrahvi täiendatakse lõikega 2 järgmiselt:

„(2) Eestis registreeritud sünni puhul kantakse registrisse lõikes 1 nimetatud sünnikoht sünnihetkel kehtinud haldusterritoriaalse jaotuse alusel.“;

**2)** määrust täiendatakse §-ga 111 järgmiselt:

„**§111 Kontaktandmete valideerimise kehtivuse andmed**

Registrisse kantakse andmed kontaktandmete valideerimise kehtivuse kohta. Andmed kontaktandmete valideerimise kehtivuse kohta annab vaid andmeandja, kellele see antud määrusega on eraldi ette nähtud.“;

**3)** paragrahvi 22 täiendatakse punktiga 9 järgmiselt:

„9) soo andmete muutmise dokument.“;

**4)** paragrahvi 29 lõike 1 punkt 11 tunnistatakse kehtetuks;

**5)** paragrahvi 29 lõike 2 punktis 1, § 37 lõike 1 punktis 8, § 39 lõikes 3 ja §-s 48 asendatakse sõnad „meditsiiniline sünnitõend“ sõnadega „tervishoiuteenuse osutaja tõend“ vastavas käändes;

**6)** paragrahvi 29 lõike 3 punktis 1 asendatakse sõna „perekonnaseisutõend“ sõnadega „perekonnasündmuse tõend“;

**7)** paragrahvi 40 lõige 3 tunnistatakse kehtetuks;

**8)** paragrahvi 43 lõiget 2 täiendatakse punktiga 14 järgmiselt:

„14) soo andmete muutmine.“;

**9)** paragrahvi 50 lõiget 1 täiendatakse punktiga 3 järgmiselt:

„3) perekonnasündmuse korduva tõendi väljastamine perekonnaseisutoimingute seaduse § 7 lõikes 41 sätestatud juhul.“;

**10)** paragrahvi 50 lõiget 2 täiendatakse punktiga 4 järgmiselt:

„4) sünni registreerimine perekonnaseisutoimingute seaduse § 7 lõikes 41 sätestatud juhul.“;

**11)** paragrahvi 53 tekst sõnastatakse järgmiselt:

„Riigi Infosüsteemi Amet annab andmed:

1) kontaktandmete kohta;

2) kontaktandmete valideerimise kehtivuse kohta;

3) lisa-aadressi kohta.“.

**§ 3. Määruse jõustumine**

Määrus jõustub 2. detsembril 2025. aastal.

(allkirjastatud digitaalselt)

Kristen Michal

Peaminister

(allkirjastatud digitaalselt)

Igor Taro

Siseminister

(allkirjastatud digitaalselt)

Keit Kasemets

Riigisekretär